Maanantai 1.10.2012 klo 16.08 (päivitetty klo 17.47)
Fennovoima kertoo nettisivuillaan, että yhtiön hallitus on vapauttanut Saarenpään työvelvoitteestaan.Toimitusjohtajan tehtäviä hoitaa nyt projektijohtaja Juha Nurmi.Fennovoiman hallituksen puheenjohtaja Pekka Ottavainen perustelee päätöstä sillä, että yhtiö tarvitsee uutta otetta, kun laitostoimittajan valinta alkaa. Fennovoima on rakentamassa ydinvoimalaa Pyhäjoelle.- Hallitus on harkinnut tilanteen ja päätynyt siihen, että nyt on hyvä hetki laittaa Juha Nurmi viemään hanketta eteenpäin, Ottavainen sanoi STT:lle.Fennovoiman ympärillä on ollut tuulista viime viikkoina. Yhtiön hallituksen puheenjohtaja vaihtui vain pari viikkoa sitten. Elokuun lopussa S-ryhmä ja Atria ilmoittivat puolestaan luopuvansa osakkuudestaan ydinvoimalahankkeessa.Ottavainen kiistää, että osakkaiden lähtö olisi Saarenpään potkujen syy.- Se on varmasti vähän kärjistetysti todettu, että omistajakunnasta olisi tullut erityistä tyytymättömyyttä.Saarenpään potkuista kertoi ensin 3T-lehti. Lisää aiheesta hetken kuluttua.